Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 467/09)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Uhlen Roth Lay“

PDO-DE-02083-AM02

Dátum oznámenia: 16. 9. 2021

OPIS A DÔVODY SCHVÁLENEJ ZMENY

Opis vína/vinárskych výrobkov

Nariadením (EÚ) 2017/2393 sa zmenila časť II bod 1 písm. c) druhá zarážka prílohy VII k nariadeniu (EÚ) 1308/2013. Do úpravy, podľa ktorej horná hranica celkového obsahu alkoholu môže prekročiť 15 obj. % v prípade vín s chráneným označením pôvodu, ktoré sa vyrobili bez obohacovania, alebo ktoré sa obohatili iba procesmi čiastočného zahustenia uvedenými v časti I oddiele B bode 1 prílohy VIII, sa doplnila formulácia: „a to za predpokladu, že takúto možnosť pripúšťa špecifikácia výrobku v technických podkladoch chráneného označenia pôvodu;“. Preto bolo potrebné zodpovedajúco doplniť špecifikáciu výrobku.

JEDNOTNÝ DOKUMENT

1. Názov (názvy)

Uhlen Roth Lay

2. Druh zemepisného označenia

CHOP chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vín

1. Akostné víno

STRUČNÝ SLOVNÝ OPIS

V lokalite Uhlen Roth Lay dozrievajú biele vína Riesling. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína „Uhlen Lay“ majú svetložltú farbu, občas so zelenkavým odtieňom, ktorá pri vyzrievaní výrobku naberá intenzívnejší odtieň, až sa po úplnom vyzretí vína zmení na bohatú, žiarivú zlatistú farbu. Vône týchto vín určuje súhra ovocných tónov a náznakov typických bridlicových nerastov. Často ich na podnebí charakterizuje dojem aristokraticky chladnej kovovej ale decentnej ostrosti. Vo väčšine prípadov majú tieto vína len málo aróm zo sveta známych ovocných vôní. Niekedy ide o náznaky zrelých jesenných jabĺk, inokedy možno zacítiť jemnú vôňu fialky v kombinácii so sladkým drievkom.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

—

Minimálna celková kyslosť:

–

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

2. Víno s osobitnými prívlastkami (Prädikatswein)

STRUČNÝ SLOVNÝ OPIS

V lokalite Uhlen Roth Lay dozrievajú biele vína Riesling. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína „Uhlen Lay“ majú svetložltú farbu, občas so zelenkavým odtieňom, ktorá pri vyzrievaní výrobku naberá intenzívnejší odtieň, až sa po úplnom vyzretí vína zmení na bohatú, žiarivú zlatistú farbu. Vône týchto vín určuje súhra ovocných tónov a náznakov typických bridlicových nerastov. Často ich na podnebí charakterizuje dojem aristokraticky chladnej kovovej ale decentnej ostrosti. Vo väčšine prípadov majú tieto vína len málo aróm zo sveta známych ovocných vôní. Niekedy ide o náznaky zrelých jesenných jabĺk, inokedy možno zacítiť jemnú vôňu fialky v kombinácii so sladkým drievkom. Uvedené spektrá vôní a chutí sú podporené jemnou sladkosťou v prípade vín Auslese.

Celkový obsah alkoholu nesmie presiahnuť 15 obj. %.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

–

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

3. Víno s osobitnými prívlastkami (Prädikatswein) (Beerenauslese, Trockenbeerenauslese a Eiswein)

STRUČNÝ SLOVNÝ OPIS

V lokalite Uhlen Roth Lay dozrievajú biele vína Riesling. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína „Uhlen Lay“ majú svetložltú farbu, občas so zelenkavým odtieňom, ktorá pri vyzrievaní výrobku naberá intenzívnejší odtieň, až sa po úplnom vyzretí vína zmení na bohatú, žiarivú zlatistú farbu. Vône týchto vín určuje súhra ovocných tónov a náznakov typických bridlicových nerastov. Často ich na podnebí charakterizuje dojem aristokraticky chladnej kovovej ale decentnej ostrosti. Vo väčšine prípadov majú tieto vína len málo aróm zo sveta známych ovocných vôní. Niekedy ide o náznaky zrelých jesenných jabĺk, inokedy možno zacítiť jemnú vôňu fialky v kombinácii so sladkým drievkom. Uvedené spektrum vôní a chutí je podporené jemnou sladkosťou v prípade vín Auslese a krémovou sladkosťou v prípade vín Beerenauslese, pričom môže obsahovať aj náznaky medu. Tieto chuťové prvky vín sú ešte výraznejšie vo vínach Trockenbeerenauslese. Pri ľadových vínach Eiswein dopĺňa opísané spektrum vôní a chutí pikantná kyslosť.

Celkový obsah alkoholu nesmie presiahnuť 15 obj. %.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

–

Minimálny skutočný obsah alkoholu (v obj. %):

–

Minimálna celková kyslosť:

–

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

4. Šumivé víno z vymedzených regiónov (Sekt b.A.).

STRUČNÝ SLOVNÝ OPIS

V lokalite Uhlen Roth Lay dozrievajú biele vína Riesling. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína „Uhlen Lay“ majú svetložltú farbu, občas so zelenkavým odtieňom, ktorá pri vyzrievaní výrobku naberá intenzívnejší odtieň, až sa po úplnom vyzretí vína zmení na bohatú, žiarivú zlatistú farbu. Vône týchto vín určuje súhra ovocných tónov a náznakov typických bridlicových nerastov. Často ich na podnebí charakterizuje dojem aristokraticky chladnej kovovej ale decentnej ostrosti. Vo väčšine prípadov majú tieto vína len málo aróm zo sveta známych ovocných vôní. Niekedy ide o náznaky zrelých jesenných jabĺk, inokedy možno zacítiť jemnú vôňu fialky v kombinácii so sladkým drievkom. V prípade vín s označením Sekt b.A. je uvedené spektrum vôní a chutí vín Prädikatswein posilnené a zintenzívnené oxidom uhličitým, ktorý sa použil na výrobu šumivého vína.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (v obj. %):

13,5.

Minimálny skutočný obsah alkoholu (v obj. %):

11,5.

Minimálna celková kyslosť:

–

Maximálny obsah prchavých kyselín (v miliekvivalentoch na liter):

–

Maximálny celkový obsah oxidu siričitého (v miligramoch na liter):

–

5. Enologické postupy

5.1. Osobitný enologický postup

1. Relevantné obmedzenia týkajúce sa výroby vín

Nie sú povolené tieto látky: sorban draselný, lyzozým, dimetyldikarbonát, elektrodialýza, dealkoholizácia, ošetrenie katexmi, zahusťovanie (kryoextrakcia, reverzná osmóza, rotačná kužeľová kolóna), úprava zvyškového cukru, kúsky dubového dreva a extrakty z dubového dreva.

2. Akostné víno

Osobitný enologický postup

min. 88 stupňov Oechsle alebo maximálna celková kyslosť (vyjadrená ako kyselina vínna) 7,5 g/l

Do 100° Oechsle a fortifikované vína: maximálny obsah zvyškového cukru = „polosuché“ podľa vinárskeho zákona

Nad 100° Oechsle: maximálny obsah zvyškového cukru = hmotnosť muštu/3

3. Víno s osobitnými prívlastkami (Prädikatswein) doplnené označením: Auslese, Beerenauslese, Trockenbeerenauslese, Eiswein

Osobitný enologický postup

Auslese: min. Oechsle 105°, minimálny obsah zvyškového cukru = 90 g/l

Beerenauslese: min. Oechsle 130°, minimálny obsah zvyškového cukru = 150 g/l

Tockenbeerenauslese: min. Oechsle 180°, minimálny obsah zvyškového cukru = 180 g/l

Eiswein (ľadové víno): min. Oechsle 130 °, minimálny obsah zvyškového cukru = 150 g/l

4. Šumivé víno z vymedzených regiónov (Sekt b.A.).

Osobitný enologický postup

Tradičná fermentácia vo fľašiach

5.2. Maximálne výnosy

70 hektolitrov na hektár

6. Vymedzená zemepisná oblasť

Uhlen Roth Lay je súčasťou chráneného označenia pôvodu „Mosel“ (registračné č. GU Mosel PDO-DE-A1270).

Vinohrady Uhlen Roth Lay ležia v katastrálnych územiach obcí Kobern a Winningen, ktoré sa nachádzajú v okrese Mayen-Koblenz v spolkovej krajine Porýnie-Falcko. Táto časť lokality Uhlen dostala meno podľa najvyššieho bodu lesa nad vinohradmi a podľa červenkastých skál, a od nepamäti je známa ako „Uhlen Roth Lay“. Oblasť sa začína prvým vinohradom po prúde rieky v údolí Belltal – parcely č. 262/54 a 156/53 – a končí sa po prúde parcelami č. 6/1, 117/1 a 2394/3.

Výrobky s označením CHOP „Uhlen Roth Lay“ sa môžu vyrábať v oblasti chráneného označenia pôvodu „Mosel“ (registračné číslo GU Mosel PDO-DE-A1270).Na vymedzenú oblasť sa vzťahuje chránené označenie pôvodu „Mosel“.

Lokalita Uhlen Roth Lay sa rozprestiera na ploche 15,97 hektárov.

7. Hlavné muštové odrody

Weißer Riesling – Riesling, Riesling renano, Rheinriesling, Klingelberger.

8. Opis súvislostí

Vinohrady Uhlen Roth Lay sa nachádzajú v terasovitej krajine na dolnom toku rieky Mosela. Terasy v lokalite Uhlen Roth Lay majú tradičné usporiadanie, sú orientované na juh a ležia v nadmorskej výške medzi 75 m a 210 m nad morom. Ako možno pri nízkej nadmorskej výške odôvodnene očakávať, priemerná teplota bola za posledných päť rokov pomerne vysoká (11,6 °C). Nízky úhrn zrážok (približne 620 mm) a vysoký počet hodín slnečného svitu (1 922) vytvára mikroklímu, ktorá je dosť odlišná od iných oblastí s chráneným označením pôvodu GU Mosel a vďaka ktorej dosahuje vinič mimoriadnu zrelosť (vysoký potenciálny obsah alkoholu s nízkou kyslosťou a zrelými fenolmi). Vína sa opisujú ako vysoko expresívne s veľmi plnou chuťou. Konkrétne geologické podmienky regiónu Uhlen Blaufüsser Lay výrazne prispievajú k fyziologickej zrelosti hrozna a dotvárajú jednotlivé chute vín, ktoré sa tam pestujú. Pokiaľ ide o geologickú časovú škálu, Uhlen Blaufüßer Lay spadá do devónskeho systému (konkrétne spodný devón). Konkrétnejšie túto oblasť tvoria usadeniny z podúrovne Oberems/Lahnstein s obsahom kremenca typu Emsquarzit a zo staršej časti vrstiev Hohenrhein. Hornina má veľmi vysoký obsah horčíka, hliníka, a najmä železa. Niektoré horniny obsahujú 8 % oxidov železa v guľôčkach s veľkosťou len 0,25 mm medzi zrnkami piesku. Jednotlivé pieskové zrná sú zlepené kyselinou kremičitou, a preto sú miestne bralá také tvrdé. Ich zvetrávaním vzniká skalnatá pôda (regozem) tvorená rôznymi bridlicami, z ktorých väčšina má naplaveninový a piesčitý pôvod. Úroveň pH pôdy je nižšia než v susedných oblastiach s chráneným označením pôvodu (približne 6,0 v porovnaní so 7,5 v susedných oblastiach). Táto pôda obsahuje pomerne málo ílovitých častíc, má však vysoký obsah skeletu (nad 50 %), čo znamená, že je dobre prevzdušnená až do spodnejších vrstiev. V kombinácii so špecifickou mikroflórou a mikrofaunou to znamená, že vína z tejto oblasti majú veľmi odlišné organoleptické vlastnosti od vín, ktoré sa vyrábajú v susedných oblastiach s chráneným označením pôvodu. Mnohé vína z lokality Uhlen Roth Lay pôsobia veľmi aristokraticky. Mladé vína, hoci zvyčajne veľmi uzavreté, majú obrovský potenciál zrenia. Ľudský vplyv vychádza z vinohradníckej tradície, ktorá siaha tisíce rokov do minulosti. Umenie pestovať vinič na terasách podopieraných múrmi zo suchých skál sa datuje už od rímskych čias. V roku 380 n. l. rímsky básnik Ausonius opísal takéto štruktúry ako amfiteátre. Ďalším dôkazom tejto praxe je objav rímskych mincí v terasách; pravdepodobne išlo o obetné dary. Od tých čias sa v tejto oblasti vyrábalo víno. V priebehu storočí sa kvalita výroby neustále zlepšovala, čo viedlo k vývoju nových odrôd viniča (odroda Riesling od začiatku 19. storočia) a nových spôsobov jeho vyväzovania (do krov, na koly alebo drôtené rámy). V posledných desaťročiach spôsobilo najmä rastúce povedomie o ochrane životného prostredia, že sa čoraz menej využívajú ľahko rozpustné priemyselné hnojivá. Výsledkom toho je, že sa do pôdy vrátila mikroflóra a populácie mikrofauny, čo spôsobilo, že začalo dochádzať k väčšej absorpcii živín a katiónovej výmene v dôsledku zapojenia zložitých molekúl, ktoré pôsobia v symbióze s mikróbmi nachádzajúcimi sa na koreňových vláskoch. Tieto mikróby možno aktivovať, aby zabezpečovali prenos medzi špecifickými organickými látkami a nerastmi v pôde, a tak ešte zvýšiť jedinečnosť chuti tohto vína.

Uvedené súvislosti sa rovnako týkajú aj vín s označením Sekt b.A.

9. Ďalšie základné podmienky (balenie, označovanie, ďalšie podmienky)

Právny rámec:

Vnútroštátne právne predpisy

Druh ďalšej podmienky:

Dodatočné požiadavky na označovanie

Opis podmienky:

Údaje, ktoré sa majú uvádzať na etiketách a baleniach, sú určené zákonmi a predpismi platnými v Európskom spoločenstve, Spolkovej republike Nemecko a spolkovej krajine Porýnie-Falcko. Len po úspešnom absolvovaní úradnej kontroly možno na etikete vína použiť tradičné pojmy spojené s uvedeným označením pôvodu. Iba vínam, ktoré spĺňajú osobitné požiadavky tejto úradnej kontroly, môže byť udelené úradné kontrolné číslo pozostávajúce z viacerých číslic označujúcich kontrolný orgán, číslo podniku, počet vín predložených na kontrolu a rok predloženia na kontrolu alebo vydania kontrolného čísla. Kontrolné číslo treba uviesť na etikete. Tradičné pojmy „Qualitätswein“, „Prädikatswein“ a „Sekt b.A.“ súvisia s označením pôvodu a môže sa nimi nahradiť označenie „CHOP“.

Odkaz na špecifikáciu výrobku

www.ble.de/eu-qualitaetskennzeichen-wein

(1) Ú. v. ES L 9, 11.1.2019, s. 2.